ભારત અને પાકિસ્તાનના વડાપ્રધાનો આ રીતે પણ મળી શકે એવું કોઈ ક્યારેય કલ્પી પણ ન શકે. ડિપ્લોમસીમાં જેને ‘આઉટ ઓફ બોક્સ’ કોઈ પહેલ કરવાનું કહેવામાં આવે છે એવી પહેલ મોદીએ કરી. ભારતમાં કેટલાકે તેને દુઃસાહસ ગણાવ્યું છે, પરંતુ વિદેશી બાબતોના નિષ્ણાતો અને રાજદ્વારી નિરીક્ષકોનો અભિપ્રાય એવો રહ્યો છે કે, ઘણી વખત ઔપચારિક કે સત્તાવાર મિટિંગ-મુલાકાત જે કામ ન કરી શકે એવું કામ આવી સરપ્રાઈઝ મુલાકાત દ્વારા થઈ શકે છે. મોદી-શરીફ મુલાકાતમાં પણ આવી જ સંભાવનાઓ જોવાઈ રહી છે અને તેમાં કશું ખોટું પણ નથી.